Blaze7451/Wiki-th-20250601 huggingface dataset:
บุญส่ง นาคภู่

บุญส่ง นาคภู่ เป็นนักแสดงและผู้กำกับภาพยนตร์อิสระชาวไทย เกิดเมื่อปี พ.ศ. 2511 ในครอบครัวชาวนาที่อำเภอศรีสำโรง จังหวัดสุโขทัย
บุญส่งชื่นชอบในศาสตร์ทางด้านภาพยนตร์มาตั้งแต่เด็ก ๆ โดยมี สรพงษ์ ชาตรี เป็นนักแสดงในดวงใจ บุญส่งเดินทางเข้าสู่กรุงเทพมหานคร ด้วยการเข้าเรียนทางด้านการแสดง ในคณะอักษรศาสตร์ จุฬาลงกรณ์มหาวิทยาลัย และเริ่มทำงานเบื้องหลังภาพยนตร์เรื่องต่าง ๆ ตั้งแต่ปี พ.ศ. 2536 ด้วยการเป็นผู้ช่วยผู้กำกับในหลาย ๆ เรื่อง เช่น สมองกล คนอัจฉริยะ และสร้างภาพยนตร์สั้นหลายต่อหลายเรื่อง จากนั้นได้เป็นผู้ฝึกสอนนักแสดงใน   บางระจัน และ ทวิภพ และร่วมแสดงใน 15 ค่ำเดือน 11, ฟอร์มาลีนแมน รักเธอเท่าฟ้า, แม่เบี้ย ก่อนที่จะได้ลงมือกำกับเองจริง ๆ เป็นเรื่องแรก ใน 191 ครึ่ง มือปราบทราบแล้วป่วน ซึ่งภาพยนตร์ไม่ประสบความสำเร็จเลย
ผลงานในระยะหลัง ๆ ได้แก่ เป็นผู้กำกับตอน ผีปอบ ใน หลอน ในปี พ.ศ. 2546 ร่วมแสดงใน เฉือน ในปี พ.ศ. 2552, พุ่มพวง  ในปี พ.ศ. 2554 และอันธพาล ในปี พ.ศ. 2555 ซึ่งทั้ง 2 เรื่องหลังเป็นผลงานการกำกับของ ก้องเกียรติ โขมศิริ ซึ่งได้รับคำวิจารณ์ว่าแสดงได้ดี ทั้ง ๆ ที่เป็นแค่ตัวประกอบ 

**ผลงานกำกับภาพยนตร์**
 191 ครึ่ง มือปราบทราบแล้วป่วน (พ.ศ. 2546)- หลอน ตอน ผีปอบ (พ.ศ. 2546)- คนจนผู้ยิ่งใหญ่ (พ.ศ. 2553)- สถานี 4 ภาค (พ.ศ. 2555)- วังพิกุล (พ.ศ. 2556)- ธุดงควัตร (พ.ศ. 2559)- มหาลัยวัวชน (พ.ศ. 2560)- ฉากและชีวิต (พ.ศ. 2561)
*เณรกระโดดกำแพง (พ.ศ. 2561)

**ผลงานการแสดง**
ภาพยนตร์
*2544 เชอรี่ แอน รับบทเป็น กระสิน
*2544 แม่เบี้ย รับบทเป็น ชัย
*2545 The Trek ดงพญาไฟ รับบทเป็น ชายฉกรรจ์
*2445 ๑๕ ค่ำ เดือน ๑๑ รับบทเป็น นายคง คนขับเรือ
*2547 รักเธอเท่าฟ้า
*2553 บางระจัน 2 รับบทเป็น มังรายกะยอฉะวา
*2554 พุ่มพวง รับบทเป็น พ่อของพุ่มพวง
*2555 อันธพาล รับบทเป็น น้าหำ
*2556 ต้มยำกุ้ง 2 รับบทเป็น หมายเลข 14
*2559 ขุนพันธ์ รับบทเป็น สารวัตรดอกรัก
*2560 ของขวัญ รับบทเป็น เมฆฝนบนป่าเหนือ
*2564 ร่างทรง รับบทเป็น สันติ
*2567 ปะฉะดะ รับบทเป็น แสน หมื่นกล้า
ละครโทรทัศน์ - ปี พ.ศ. 2562 แผ่นดินแม่ ช่องไทยพีบีเอส รับบทเป็น หมอผู้ใหญ่ (จบในตอน)- ปี พ.ศ. 2564 ผีกะ ช่องไทยรัฐทีวี รับบทเป็น พ่อเลี้ยงอาคม- ปี พ.ศ. 2566 จอมโจรดอกไม้ขาว ช่องวัน 31 รับบท หมอผี (รับเชิญ)- ปี พ.ศ. 2566 พนมนาคา ช่องวัน 31 รับบทเป็น หมอขาม- ปี พ.ศ. 2566 นางฟ้าไร้นาม ช่องไทยพีบีเอส รับบทเป็น ตาเพิ่ม บ้านสีฟ้า- ปี พ.ศ. 2567 นักตบบ้านโคกปัง ช่องวัน 31 รับบทเป็น ผอ.เขต (รับเชิญ)- ปี พ.ศ. 2567 อาชญาโกง ช่องไทยพีบีเอส รับบทเป็น ลุงกิ่ง- ปี พ.ศ. 2567 นางนาคพระโขนง ช่อง 3 เอชดี รับบทเป็น เถรขวาด (รับเชิญ)- ปี พ.ศ. 2568 โอป้าลำซิ่ง ช่อง 7 รับบทเป็น ปู่ดุ่ย
ละครชุด - ปี พ.ศ. 2560 ตาสัมผัสผี ตอนที่ 11-12 คดีนักกีฬาเลือด (โมโน บรอดคาซท์/โมโน 29) รับบทเป็น ภารโรง สุรพล- ปี พ.ศ. 2562 the angel นางฟ้าล่าผี ปี 3 (/โมโนแมกซ์) รับบทเป็น วิชัย (รับเชิญ)- ปี พ.ศ. 2565 Good Old Days ร้านซื้อขายความทรงจำ ตอน Road to Regret (จีเอ็มเอ็มทีวี - ภาพดีทวีสุข/ดิสนีย์+ ฮอตสตาร์, จีเอ็มเอ็ม 25) รับบทเป็น ลุงซ้ง (พี่ชายป้ากิ่ง, น้าต่าย, น้าเล็ก/ลุงไก่และก็อด) - ปี พ.ศ. 2567 แม่หยัว (oneD/ช่องวัน 31) รับบทเป็น พระโลกธีป

**รางวัล**

**อ้างอิง**

**แหล่งข้อมูลอื่น**
 สืบ บุญส่ง นาคภู่ ที่ฐานข้อมูลภาพยนตร์และละครไทย- บุญส่ง นาคภู่- 00016- 1403029
หมวดหมู่:บุคคลจากอำเภอศรีสำโรง
หมวดหมู่:นักแสดงชายชาวไทย
หมวดหมู่:ผู้กำกับภาพยนตร์ชาวไทย
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะนิเทศศาสตร์ มหาวิทยาลัยเกษมบัณฑิต
หมวดหมู่:นักแสดงจากจังหวัดสุโขทัย
ยูรึย เบียชชเมียร์ตนือ

ยูรึย เบียชชเมียร์ตนือ (Юрий Бессмертный) เจ้าของฉายา ปรินซ์ เกิดวันที่ 27 สิงหาคม ค.ศ. 1987 ที่มินสค์ เป็นนักมวยไทยชาวเบลารุส ซึ่งเขาเป็นมวยถนัดขวา และเป็นผู้ที่เคยชนะสุดสาคร ส.กลิ่นมี ซึ่งเป็นนักมวยไทยชาวไทย ในรายการ ไฟท์โคด-ดรากอนซีรีส์ รอบชิงชนะเลิศ มาแล้วครั้งหนึ่ง

**ประวัติ**
วันที่ 26 พฤศจิกายน ค.ศ. 2011 ได้มีการแข่งขันรายการ ไฟท์โค้ดเจนีวา ที่ประเทศสวิตเซอร์แลนด์ ซึ่ง ยูรึย เบียชชเมียร์ตนือ ได้พบกับคู่ชกอาร์เมน เปรโตรเซียน ที่เป็นนักมวยอันดับที่ 15 ของโลกในรุ่นมิดเดิลเวท จากการแข่งขันครั้งนี้ ยูรึย เบียชชเมียร์ตนือ เป็นฝ่ายชนะน็อค และได้รับการกล่าวว่าเป็นหนึ่งในการน็อคที่ดีที่สุดใน ค.ศ. 2011

**เกียรติประวัติ**
 แชมป์เบลารุส คิกบ็อกซิง 3 สมัย- แชมป์เบลารุส มวยไทย 2 สมัย- ผู้ชนะรายการ เอส-วัน 2006- เวิลด์ WMF แชมเปียน 2007- ยูโรเปียน WAKO แชมเปียน 2007, 2008- เวิลด์ WAKO แชมเปียน 2009- ไฟท์โค้ดดราก้อนแชมเปียน 2011

**อ้างอิง**

**แหล่งข้อมูลอื่น**
 184579584980557 อังกฤษ ไทย-  Юрий Бессмертный - CHINUK date=2012-10-30 
หมวดหมู่:นักมวยไทยชาวเบลารุส
หมวดหมู่:คิกบ็อกเซอร์
ช่องแคบสึชิมะ

ช่องแคบสึชิมะ
ช่องแคบสึชิมะ (Tsushima Strait; Tsushima Kaikyō) หรือ ช่องแคบตะวันออก (Eastern Channel; Dongsuro) เป็นช่องทางของช่องแคบเกาหลีซึ่งอยู่ระหว่างเกาหลีและญี่ปุ่น โดยเชื่อมต่อทะเลญี่ปุ่น ทะเลเหลือง และทะเลจีนตะวันออก
ช่องแคบนี้เป็นบริเวณที่เกิดยุทธนาวีที่ช่องแคบสึชิมะในสงครามรัสเซีย–ญี่ปุ่นช่วง ค.ศ. 1905 ซึ่งจบลงที่กองเรือรัสเซียเกือบถูกทำลายทั้งหมด

**ดูเพิ่ม**
 สงครามรัสเซีย–ญี่ปุ่น- ยุทธนาวีที่ช่องแคบสึชิมะ

**อ้างอิง**

หมวดหมู่:ช่องแคบเกาหลี
หมวดหมู่:ช่องแคบในทวีปเอเชีย
หมวดหมู่:ช่องแคบในมหาสมุทรแปซิฟิก
หมวดหมู่:ช่องแคบในประเทศญี่ปุ่น
หมวดหมู่:ช่องแคบในประเทศเกาหลีใต้
หมวดหมู่:ช่องแคบนานาชาติ
หมวดหมู่:เกาะสึชิมะ
หมวดหมู่:ยุทธนาวีที่ช่องแคบสึชิมะ
มุฮัมมัด มุรซี

มุฮัมมัด มุรซี อีซา อัลอัยยาฏ (محمد مرسى عيسى العياط; Muhammad Morsi Isa al-Ayyat; (8 สิงหาคม ค.ศ. 1951 – 17 มิถุนายน ค.ศ. 2019) เป็นอดีตประธานาธิบดีของประเทศอียิปต์ ซึ่งได้รับการแต่งตั้งเมื่อวันที่ 30 มิถุนายน ค.ศ. 2012 จนกระทั่งเมื่อวันที่ 3 กรกฎาคม ค.ศ. 2013 ลาออกจากตำแหน่งประธานาธิบดีอียิปต์ 

**ชีวิตช่วงต้นและการศึกษา**
มุรซีเกิดในภาคเหนือของอียิปต์ เขาได้รับวุฒิการศึกษาในระดับปริญญาตรีและปริญญาโทในสาขาวิศวกรรมศาสตร์จากมหาวิทยาลัยไคโรใน ค.ศ. 1975 และ 1978 ตามลำดับ ภายหลังจากนั้น เขาก็ได้รับวุฒิการศึกษาในระดับปริญญาเอกจากมหาวิทยาลัยเซาเทิร์นแคลิฟอร์เนียที่สหรัฐอเมริกาใน ค.ศ. 1982 และเขาได้เป็นผู้ช่วยศาสตราจารย์ที่มหาวิทยาลัยแห่งรัฐแคลิฟอร์เนีย นอร์ทริดจ์ ตั้งแต่ ค.ศ. 1982 ถึง 1985 เขากลับไปยังอียิปต์อีกครั้งเพื่อการสอนที่มหาวิทยาลัยซากาซิก

**ประธานาธิบดีแห่งประเทศอียิปต์**
มุรซีเข้าสาบานตนในวันที่ 30 มิถุนายน ค.ศ. 2012 ในฐานะประธานาธิบดีที่ได้มาจากการเลือกตั้งในระบอบประชาธิปไตยของประเทศอียิปต์เป็นครั้งแรก

**ชีวิตส่วนตัว**
มุรซีสมรสกับนัจญ์ลาอ์ อะลี มะห์มูด ซึ่งมีรายงานว่าเธอไม่ประสงค์ที่จะได้รับการอ้างถึงในฐานะ "สตรีหมายเลขหนึ่ง" แต่เรียกเป็น "ผู้รับใช้หมายเลขหนึ่ง แห่งปวงชนชาวอียิปต์" แทน ลูก ๆ สองในห้าคนของมุรซีเกิดในรัฐแคลิฟอร์เนีย และเป็นพลเมืองสหรัฐฯ โดยกำเนิด

**รางวัล**
 ในการเยือนประเทศปากีสถานครั้งแรกของเขา มุฮัมมัด มุรซี ได้รับปรัชญาดุษฎีบัณฑิต (ปร.ด.) จากมหาวิทยาลัยวิทยาศาสตร์และเทคโนโลยีแห่งชาติปากีสถาน ณ อิสลามาบาด ประเทศปากีสถาน เมื่อวันที่ 18 มีนาคม ค.ศ. 2013 ในการยอมรับถึงความสำเร็จและคุณูปการของเขาที่มีต่อการส่งเสริมสันติภาพ รวมถึงความสามัคคีที่มีอยู่ในโลก ตลอดจนเสริมสร้างความเข้มแข็งของความสัมพันธ์ต่อประเทศมุสลิม โดยเฉพาะอย่างยิ่งกับประเทศปากีสถาน

**อ้างอิง**
  “โมฮัมเหม็ด มอร์ซี” ชนะเลือกตั้งประธานาธิบดีอียิปต์ 

**บรรณานุกรม**
  author=Hussein, Abdel-Rahman-  author=Aneja, Atul-  url-status=dead 
หมวดหมู่:ศิษย์เก่ามหาวิทยาลัยไคโร
หมวดหมู่:วิศวกรชาวอียิปต์
หมวดหมู่:มุสลิมนิกายซุนนีชาวอียิปต์
หมวดหมู่:ประธานาธิบดีอียิปต์
หมวดหมู่:ศิษย์เก่าจากมหาวิทยาลัยเซาเทิร์นแคลิฟอร์เนีย
หมวดหมู่:นักโทษประหารชาวอียิปต์
หมวดหมู่:บุคคลจากเขตผู้ว่าการอัชชัรกียะฮ์
อินเตอร์สเตต 12

__NOTOC__
อินเตอร์สเตต 12 (Interstate 12 หรือ I-12) เป็นทางหลวงระหว่างรัฐ หรือที่เรียกว่าอินเตอร์สเตต อยู่ทางตอนใต้ของประเทศสหรัฐอเมริกา โดยถนนทั้งสายอยู่ในพื้นที่ของรัฐลุยเซียนา วางตัวในแนวตะวันออก-ตะวันตก เริ่มต้นจากจุดตัดกับอินเตอร์สเตตหมายเลข 10 ในเมืองแบตันรูจ เมืองหลวงของรัฐลุยเซียนา ไปทางทิศตะวันออก เลียบชายฝั่งทางเหนือของทะเลสาบพอนเชอเทรน (Pontchartrain) จนไปสิ้นสุดที่จุดตัดระหว่างอินเตอร์สเตตสาย 10 และสาย 59 ใกล้กับเมืองสไลเดิล (Slidell) ซึ่งตั้งอยู่ทางทิศตะวันออกเฉียงเหนือของทะเลสาบ เนื่องจากอินเตอร์สเตตสายนี้มีความยาวเพียง 85 ไมล์เมื่อเทียบกับอินเตอร์สเตตสาย 10 ที่มีต้นทางและปลายทางเดียวกัน แต่มีความยาวถึง 105 ไมล์ (เนื่องจากอินเตอร์สเตตสาย 10 อ้อมลงไปทางทิศใต้ของทะเลสาบเพื่อผ่านเมืองนิวออร์ลีนส์) ทำให้สาย 12 เป็นเสมือนทางเลี่ยงเมืองนิวออร์ลีนส์ ทำให้มีปริมาณการจราจรหนาแน่นกว่าสาย 10
อินเตอร์สเตต 12 เป็นทางหลวงขนาดสี่และหกช่องจราจร โดยมีขนาดหกช่องจราจรตั้งแต่ปลายทางด้านตะวันตกจนถึงทางออกที่ 12 (ตัดกับถนน Juban) และมีขนาดสี่ช่องจราจรตั้งแต่จุดตัดดังกล่าวไปจนสุดสายทางด้านตะวันออก

**ภาพ**

**หมายเหตุ**

**อ้างอิง**

**แหล่งข้อมูลอื่น**
Interstate 12- La DOTD State, District, and Parish Maps date=2013-05-26 
12
หมวดหมู่:ถนนในรัฐลุยเซียนา
ทะลุวิญญาณ

ความหมายอื่น: ปรากฏการณ์ธรรมชาติ ดูที่อายัน
ทะลุวิญญาณ (Solstice) ภาพยนตร์สยองขวัญเหนือธรรมชาติสัญชาติอเมริกา เข้าฉายในปี ค.ศ. 2008 

**เนื้อเรื่อง**
เมแกน หญิงสาววัยรุ่น มีความรู้สึกผิดในใจตลอดเวลา ตั้งแต่ โซฟี น้องสาวฝาแฝดของเธอ ฆ่าตัวตายไปโดยไม่ทราบสาเหตุเมื่อ 6 เดือนก่อน ซึ่งเมแกน โทษตัวเองอยู่เสมอว่า เป็นความผิดของตัวเธอเอง 19 มิถุนายน เธอได้ไปเที่ยวฉลองปิดเทอมฤดูร้อน ก่อนที่จะเข้ามหาวิทยาลัยกับกลุ่มเพื่อน ๆ คือ โซอี้, มาร์ค, อลิเซีย และคริสเตียน ซึ่งเคยเป็นแฟนกับโซฟีมาก่อน ยังบ้านพักของพ่อแม่เธอที่หลุยเซียนา ซึ่งห่างไกลความวุ่นวายของเมืองใหญ่ ที่นั่น ทั้งหมดได้พบกับ นิค หนุ่มวัยไล่เลี่ยกับพวกเขาในร้านขายของ นิคเป็นคนท้องถิ่นและมีความรู้เกี่ยวกับไสยศาสตร์ของลัทธิวูดู ซึ่งเป็นสิ่งที่คนท้องถิ่นนี้เชื่อถือ ขณะที่อยู่ในบ้าน เมแกนได้พบกับปรากฏการณ์แปลก ๆ เช่น โคลนไหลออกจากก็อกน้ำ หรือ ไฟหน้ารถที่ติดได้เอง เมแกนเชื่อว่า นั่นคือสิ่งที่โซฟีพยายามสื่อสารกับเธอ ขณะเดียวกัน เลียวนาร์ด ซึ่งเป็นชายวัยกลางคนท้องถิ่นท่าทางแปลก ๆ ทั้งหมดไม่ไว้ใจเลียวนาร์ด ขณะที่นิคบอกกับเมแกนว่า เมื่อถึงวันตะวันอ้อมข้าวฤดูร้อน (21 มิถุนายน) คนตายจะสามารถสื่อสารกับคนที่มีชีวิตอยู่ได้ ซึ่งก็เหลือเพียงวันเดียวเท่านั้น

**นักแสดง**
เมแกน/โซฟี โธมัส...อลิซาเบธ อันวาส์ หญิงสาววัยรุ่น ตัวเอกของเรื่อง
*โซอี้...อแมนดา ไซฟรีด เพื่อนที่สนิทที่สุดของเมแกน
*มาร์ค...แมตต์ โอ'เลียรี เจ้าของรถและแฟนหนุ่มของอลิเซีย
*อลิเซีย...ฮิลลารี เบอร์ตัน เพื่อนของเมแกนและแฟนสาวของมาร์ค
*คริสเตียน...ชอว์น แอชมอร์ แฟนหนุ่มของโซฟี พยายามที่จะปลอบใจเมแกน
*นิค...ไทเลอร์ โฮคลิน หนุ่มท้องถิ่น ที่รู้เรื่องไสยศาสตร์และลัทธิวูดูดี
*เลียวนาร์ด...อาร์. ลี เออร์นีย์ ชายวัยกลางคนท้องถิ่น มีท่าทางน่ากลัว ไม่น่าไว้วางใจ

**เบื้องหลังและการเข้าฉาย**
Solstice เป็นภาพยนตร์สยองขวัญวัยรุ่นเหนือธรรมชาติ ที่ดัดแปลงมาจากภาพยนตร์แนวเดียวกันนี้สัญชาติเดนมาร์กเรื่อง Midsommer ในปี ค.ศ. 2003 ซึ่งในเรื่องนี้ บทภาพยนตร์และกำกับภาพยนตร์โดย แดเนียล ไมริก ผู้กำกับฯที่สร้างชื่อมาจากภาพยนตร์สยองขวัญทุนต่ำเรื่อง The Blair Witch Project ในปี ค.ศ. 1998 โดยได้นักแสดงวัยรุ่นชาวอเมริกันที่มีชื่อเสียงหลายคนร่วมแสดง  
ภาพยนตร์เข้าฉายในสหรัฐอเมริกา ในปี ค.ศ. 2008 ขณะที่เข้าฉายในประเทศไทยในปี ค.ศ. 2009

**อ้างอิง**

**แหล่งข้อมูลอื่น**
 0473267- จากสยามโซน
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์ที่นำกลับมาสร้างใหม่
หมวดหมู่:ภาพยนตร์สยองขวัญ
หมวดหมู่:ภาพยนตร์ผี
ฟูซาโกะ คิตาชิรากาวะ

ฟูซาโกะ คิตาชิรากาวะ (Kitashirakawa Fusako, 28 มกราคม พ.ศ. 2433 – 11 สิงหาคม พ.ศ. 2517) หรือพระนามเดิม เจ้าหญิงฟูซาโกะ คาเนะโนะมิยะ (Kane-no-miya Fusako Naishinnō) เป็นพระราชธิดาในจักรพรรดิเมจิ ประสูติแต่พระสนมซาจิโกะ โซโนะ เสกสมรสกับเจ้าชายนารูฮิซะ คิตาชิรากาวะโนะมิยะ แต่ในปี ค.ศ. 1947 เจ้าหญิงถูกถอดฐานันดรศักดิ์เป็นสามัญชนเช่นเดียวกับเชื้อพระวงศ์ญี่ปุ่นหลายพระองค์

**ประวัติ**
ฟูซาโกะ คิตาชิรากาวะ เกิดเมื่อวันที่ 28 มกราคม ค.ศ. 1890 เป็นพระราชธิดาองค์ที่สิบเอ็ดของจักรพรรดิเมจิ กับพระสนมซาจิโกะ โซโนะ และมีบรรดาศักดิ์คือ คาเนะโนะมิยะ มีพระพี่น้อง 15 พระองค์ ในจำนวนนี้เป็นพระพี่น้องร่วมพระมารดาแปดพระองค์
เมื่อวันที่ 29 เมษายน พ.ศ. 2452 เจ้าหญิงฟูซาโกะเสกสมรสกับเจ้าชายนารูฮิซะ คิตาชิรากาวะโนะมิยะ พระโอรสของเจ้าชายโยชิฮิซะ คิตาชิรากาวะโนะมิยะ กับเจ้าหญิงโทมิโกะ ทั้งพระภัสดาถือเป็นผู้สืบทอดตระกูลคิตาชิรากาวะต่อจากพระบิดา เจ้าหญิงฟูซาโกะและเจ้าชายนารูฮิซะ มีพระโอรส-ธิดา ด้วยกันสี่พระองค์คือ
# เจ้าชายนางาฮิซะ คิตาชิรากาวะโนะมิยะ (北白川宮永久王; 19 กุมภาพันธ์ พ.ศ. 2453 – 4 กันยายน พ.ศ. 2483) เสกสมรสกับซาจิโกะ โทกูงาวะ (徳川祥子) มีพระโอรสธิดาด้วยกันสองพระองค์
# นางมิเอโกะ ทาจิบานะ (立花美年子; 6 พฤษภาคม พ.ศ. 2454 – 10 มีนาคม พ.ศ. 2513) เสกสมรสกับไวเคานต์ทาเนกัตสึ ทาจิบานะ (立花種勝)
# นางซาวาโกะ ฮิงาชิโซโนะ (東園佐和子; 21 ตุลาคม พ.ศ. 2456 – 1 กรกฎาคม พ.ศ. 2544) เสกสมรสกับไวเคานต์โมโตฟูมิ ฮิงาชิโซโนะ (東園基文)
# นางทาเอโกะ โทกูงาวะ (徳川多恵子; 15 มีนาคม พ.ศ. 2463 – 5 พฤศจิกายน พ.ศ. 2497) เสกสมรสกับโยชิฮิซะ โทกูงาวะ (徳川圀禎)
เกิดอุบัติเหตุทางรถยนต์ในชานกรุงปารีสเมื่อวันที่ 1 เมษายน พ.ศ. 2466 เป็นเหตุให้เจ้าชายนารูฮิซะ พระสวามีสิ้นพระชนม์ ส่วนเจ้าหญิงฟูซาโกะและเจ้าชายยาซูฮิโกะ อาซากะโนะมิยะได้รับบาดเจ็บสาหัส
ในช่วงที่สหรัฐอเมริกายึดครองญี่ปุ่นนั้น พระองค์และเชื้อพระวงศ์ทั้งหลายที่อยู่สายหลักของราชวงศ์เบญจมาศถูกถอดพระอิสริยยศเป็นสามัญชนเมื่อวันที่ 14 ตุลาคม พ.ศ. 2490 ในช่วงปัจฉิมวัยอดีตเจ้าหญิงฟูซาโกะได้ทำหน้าที่เป็นนักบวชหญิงของศาลเจ้าอิเซะ ก่อนที่จะเสียชีวิตเมื่อวันที่ 11 สิงหาคม พ.ศ. 2517 สิริอายุได้ 84 ปี
ไฟล์:Princess Masako and Fusako.jpg|thumb|right|เจ้าหญิงฟูซาโกะ (ซ้าย) และเจ้าหญิงมาซาโกะ (ขวา) ในภาพเจ้าหญิงฟูซาโกะทรงฉลองพระองค์ทหารหญิง

**พระเกียรติยศ**

**พระอิสริยยศ**
 28 มกราคม 1890 – 29 เมษายน พ.ศ. 2452 : เจ้าหญิงฟูซาโกะ คาเนะโนะมิยะ- 29 เมษายน พ.ศ. 2452 – 14 ตุลาคม พ.ศ. 2490 : เจ้าหญิงฟูซาโกะ พระชายาในเจ้าชายนารูฮิซะ- 14 ตุลาคม พ.ศ. 2490 – 11 สิงหาคม พ.ศ. 2517 : ฟูซาโกะ คิตาชิรากาวะ

**เครื่องราชอิสริยาภรณ์**
 80px เครื่องราชอิสริยาภรณ์รัตนมงกุฎ

**อ้างอิง**
หมวดหมู่:อดีตเจ้าหญิงญี่ปุ่น
หมวดหมู่:พระราชธิดาในจักรพรรดิญี่ปุ่น
หมวดหมู่:พระราชบุตรในจักรพรรดิเมจิ
พรรคเพื่อฟ้าดิน

พรรคเพื่อฟ้าดิน เป็นพรรคการเมืองในประเทศไทย โดยมีชื่อภาษาอังกฤษว่า  For Heaven and Earth Party ใช้ตัวย่อภาษาไทยว่า พฟด. และตัวย่อภาษาอังกฤษว่า FHAE
พรรคเพื่อฟ้าดิน ก่อตั้งโดย ร้อยตำรวจเอก ดร.นิติภูมิ นวรัตน์ จดทะเบียนกับสำนักงานคณะกรรมการการเลือกตั้ง (กกต.) ในชื่อ พรรคสหกรณ์ เมื่อวันที่ 5 เมษายน พ.ศ. 2543 แต่ ร.ต.อ.นิติภูมิ ต้องเดินทางไปต่างประเทศ จึงโอนการดำเนินการให้กลุ่มสันติอโศกดำเนินการต่อ จึงเปลี่ยนชื่อมาเป็น พรรคเพื่อฟ้าดิน อย่างในปัจจุบัน
พรรคเพื่อฟ้าดิน มีสมาชิกส่วนใหญ่เป็นกลุ่มของสันติอโศก  มีนโยบายพัฒนาประชาธิปไตย ด้วยการเมืองอริยะ หรือการเมืองบุญนิยม มุ่งสร้างคน ให้มีคุณธรรมเป็นรากฐานประชาธิปไตย พัฒนาชุมชนไทยให้มีศีล ปลอดอบายมุข พึ่งตนเองได้ ไม่แก่งแย่งแสวงอำนาจ และประโยชน์โดยมิชอบ ซึ่งเป็นนวัตกรรม อันหนึ่งของสังคม 

**การเลือกตั้ง**
ตั้งแต่มีการก่อตั้งพรรคมา พรรคเพื่อฟ้าดินไม่เคยส่งสมาชิกลงสมัครรับเลือกตั้งเลย จนกระทั่งในการเลือกตั้งเมื่อวันที่ 3 กรกฎาคม พ.ศ. 2554 ทางพรรคได้ส่งสมาชิกลงเลือกตั้ง โดยได้หมายเลข 18 ทั้งแบบบัญชีรายชื่อและแบบแบ่งเขต รวมทั้งหมด 157 คน แต่ว่าจะรณรงค์ไม่ให้มีการเลือกสมาชิกของพรรค โดยจะให้กาลงในช่องไม่เลือกใคร หรือ "โหวตโน" ตามมติของกลุ่มพันธมิตรประชาชนเพื่อประชาธิปไตย (พธม.) โดยจะไม่มีป้ายหาเสียงของทางพรรค แต่จะใช้ป้ายร่วมกับทางกลุ่มพันธมิตรฯ

**อ้างอิง**

**แหล่งข้อมูลอื่น**
 เว็บไซต์อย่างเป็นทางการของพรรค date=2012-05-28 - เฟซบุ๊คอย่างเป็นทางการของพรรค
หมวดหมู่:พรรคการเมืองไทยในอดีต
พื่อฟ้าดิน
เพื่อฟ้าดิน
แม่แบบ:Cite RIT-EU/doc

เอาไว้อ้าง  สารานุกรมประวัติศาสตร์สากลสมัยใหม่: ยุโรป ฉบับราชบัณฑิตยสถาน

**ตัวแปร**
: 
หรือ
: 

**วากยสัมพันธ์**

**ตัวอย่าง**
: 
แสดงผล:
: Cite RIT-EU | 1 = รอง ศยามานนท์  
2 = ณัฐวุฒิ สุทธิสงคราม และคณะ | 3 = http://www.royin.go.th/upload/297/FileUpload/950_4913.pdf | 4 = 3 | 5 = 1 (อักษร A–B) | 6 = 974-9588-25-8 | 7 = 1–2 | 8 = หนังสือพิมพ์อังกฤษได้เปิดเผยให้ประชาชนทราบเรื่องนี้เมื่อวันที่ 3 ธันวาคม ค.ศ. 1936 ประชาชนที่ยังนิยมนับถือพระเจ้าเอ็ดเวิร์ดที่ 8 รู้สึกเห็นใจพระองค์ แต่สมาชิกสภาสามัญส่วนใหญ่คัดค้านการอภิเษกสมรส | 9 = 2004 
หมวดหมู่:แม่แบบแหล่งข้อมูลจำเพาะ
ขี้เลื่อย

ขีเลื่อยที่เกิดจากการเลื่อยด้วยมือ
ถ่านแบบญี่ปุ่น โอกาตัน (オガ炭)ผลิตจากขี้เลื่อย
ขี้เลื่อย เป็นผลพลอยได้จากการเลื่อยไม้ มีลักษณะเป็นผงไม้ละเอียด เป็นของเสียในโรงงานที่เป็นพิษ โดยเฉพาะการทำให้เกิดอาการอักเสบ แต่ก็สามารถนำไปใช้ประโยชน์ได้อีกหลายประการ
ขี้เลื่อยมีสารอินทรีย์เป็นองค์ประกอบจำนวนมาก (เซลลูโลส เฮมิเซลลูโลส และลิกนิน) ที่มีหมู่โพลีฟีนอลซึ่งสามารถจับกับโลหะหนักได้ด้วยกลไกต่างกัน ตัวอย่างเช่น ขี้เลื่อยจากต้นพอบลาร์และต้นเฟอร์ที่ทำปฏิกิริยากับโซเดียมไฮดรอกไซด์และโซเดียมคาร์บอเนต ดูดซับทองแดงและสังกะสีได้ดี ขี้เลื่อยจากต้นมะพร้าวที่ทำปฏิกิริยากับกรดซัลฟูริกดูดซับนิกเกิลและปรอทได้ 

**อ้างอิง**
หมวดหมู่:ขยะ
หมวดหมู่:วัสดุ
หมวดหมู่:ฮัมบวร์ค

หมวดหมู่:เมืองในประเทศเยอรมนี
หมวดหมู่:รัฐของประเทศเยอรมนี
หมวดหมู่:สันนิบาตฮันเซอ
หมวดหมู่:นครรัฐ
กองทัพมด

กองทัพมด(army ANTS)- กองทัพมด (army ant, legionary ant หรือ Marabunta), คำเรียกบรรดามดจำนวนมากกว่าสองร้อยสายพันธุ์และเชื้อสายต่างกัน ที่เรียกเช่นนั้นเพราะเหล่ามดมักพากันออกหาอาหารกันเป็นกลุ่มใหญ่โตราวกองทัพTHEY GO LIKE A TEAM- กลุ่มคนที่ขนของผิดกฎหมายหรือของหนีภาษี เช่น พวกกองทัพมดแถวชายแดน, ดู อั้งยี่ ซ่องโจร กองโจร เป็นต้น- คำเปรียบเปรยถึงกลุ่มคนจำนวนมากที่เคลื่อนตัวกันไปอย่างเงียบ ๆ เรื่อย ๆ เช่น แรงงานต่างด้าวลักลอบเข้าเมืองมาอย่างกับกองทัพมด- การบันเทิง
** อาร์มีแอนส์ (Army Ants), กลุ่มตุ๊กตาทหารที่บริษัทฮัสโบร (Hasbro) ผลิตเมื่อปี 2530
** "อาร์มีแอนส์", เพลงของสโตนเทมเพิลไพลอตส์ (Stone Temple Pilots) จากอัลบัม เพอร์เพิล (Purple) เมื่อปี 2537
** "อาร์มีแอนส์", เพลงของเดอะทีปาร์ตี (The Tea Party) จากอัลบัม แทรนสมิชชัน (Transmission) เมื่อปี 2540
** "อาร์มีแอนส์", เพลงของทอม เวตส์ (Tom Waits) จากอัลบัม ออร์แฟนส์: บรอวเลอส์บอวเลอส์แอนด์บัสตาดส์ (Orphans: Brawlers, Bawlers & Bastards) เมื่อปี 2549
หงส์ดำ

Cygnus atratus
thumb
thumb
หงส์ดำ (Black swan; Cygnus atratus) เป็นหงส์ชนิดหนึ่ง อยู่ในวงศ์นกเป็ดน้ำ (Anatidae)
มีลักษณะทั่วไปคล้ายกับหงส์ชนิดอื่น ๆ แต่มีลักษณะเด่น คือ ตัวผู้มีสีขนทั่วตัวสีดำอมเทา ยกเว้นขนปีกสำหรับบินเส้นยาวเท่านั้นที่เป็นสีขาวซึ่งตัดกับลำตัวเห็นเด่นชัดสะดุดตา นัยน์ตาสีแดงเข้ม จะงอยปากสีแดงแต่มีแถบขาว ปลายปาก ขาและเท้าสีดำ ขณะที่ตัวเมียเหมือนตัวผู้ทุกประการ แต่มีขนาดเล็กกว่าและลำคอสั้นกว่า
มีขนาดโตเต็มที่ มีความยาวประมาณ  110–142 เซนติเมตร น้ำหนัก 3.7–9 กิโลกรัม ความกว้างของปีกจากข้างหนึ่งไปถึงอีกข้างหนึ่ง 1.6–2 เมตร 


กระจายพันธุ์อยู่ทั่วไปในพื้นที่ชุ่มน้ำของประเทศออสเตรเลีย เช่น รัฐนิวเซาท์เวลส์, รัฐเวสเทิร์นออสเตรเลีย รวมถึงเกาะแทสมาเนีย มีพฤติกรรมชอบรวมกันเป็นฝูงเล็ก ๆ หากินสัตว์น้ำชนิดต่าง ๆ รวมถึงพืช เมล็ดพืช เป็นอาหาร  โดยสามารถพบได้ถึงแหล่งน้ำกร่อยหรือน้ำเค็มได้ด้วย เสียงร้องเหมือนเสียงทรัมเป็ต มักร้องในเวลาเย็นหรือกลางแสงจันทร์ในคืนเดือนหงายขณะกำลังบิน เข้าสู่วัยเจริญพันธุ์เมื่ออายุได้ 2 ปี ทำรังโดยการใช้ เศษกิ่งไม้หรือใบไม้แห้งมาปู วางไข่ครั้งละ 5-6 ฟอง ไข่มีสีขาวแกมเขียว ระยะเวลาฟักไข่นาน 34-37 ฟอง
หงส์ดำ เป็นนกที่ไม่พบในประเทศไทย แต่มีรายงานว่าในต้นเดือนกรกฎาคม พ.ศ. 2555 พบตัวผู้ตัวหนึ่งลอยคออยู่ในสระน้ำพรุนาแด้ อำเภอกงหรา จังหวัดพัทลุง สันนิษฐานว่าเป็นนกพลัดหลง โดยอาจหลุดมาจากที่เลี้ยงหรือในสวนสัตว์ที่ใดที่หนึ่ง
ปัจจุบัน หงส์ดำมีการเพาะขยายพันธุ์ด้วยฝีมือมนุษย์ นิยมเลี้ยงเป็นสัตว์เลี้ยงกัน โดยมีราคาซื้อขายที่แพงมาก

**อ้างอิง**

**แหล่งข้อมูลอื่น**
หมวดหมู่:หงส์
หมวดหมู่:สัตว์ที่พบในประเทศออสเตรเลีย
หมวดหมู่:นกที่เป็นสัตว์เลี้ยง
หมวดหมู่:นกในประเทศออสเตรเลีย
แม่แบบ:เหตุการณ์ปัจจุบัน/2555 กรกฎาคม 3

* สำนักข่าวต่างประเทศหลายสำนักรายงานว่า วารสารสมาคมกีฏวิทยาอเมริกา ระบุการพบแมลงวันตัวเล็กที่สุดในโลกในเขตอุทยานแห่งชาติแก่งกระจาน จังหวัดเพชรบุรี โดยแมลงนี้มีชื่อทางวิทยาศาสตร์ว่า Euryplatea nanaknihali ซึ่งเป็นแมลงวันสีเทา ที่มีขนาดเล็กกว่าแมลงวันทั่วไป 15 เท่า  (ข่าวสดออนไลน์)
}
วงศ์นกเป็ดน้ำ

วงศ์นกเป็ดน้ำ เป็นวงศ์ของสัตว์ปีก ในอันดับ Anseriformes ใช้ชื่อวิทยาศาสตร์ว่า Anatidae
ลักษณะทั่วไปของนกในวงศ์นี้ คือ เป็นนกน้ำลำตัวป้อม มีลักษณะเด่นคึอ ปากแบนใหญ่ หางสั้น มีแผ่นพังผืดยึดนิ้วเท้า จึงช่วยให้ว่ายน้ำได้ดี มีลำคอเรียวยาว เมื่อเวลาว่ายน้ำจะโค้งเป็นรูปตัวเอส ขนเคลือบด้วยไขมันกันน้ำได้เป็นอย่างดี โดยน้ำไม่สามารถเข้าไปในชั้นขนได้ ตัวเมียมีลายสีน้ำตาลไม่ค่อยสวยงาม ต่างจากตัวผู้ที่มีสีสดใสกว่าชอบลอยตัวรวมกันเป็นฝูงในแหล่งน้ำ ทั้งในแหล่งน้ำจืดและแหล่งน้ำกร่อย หาอาหารโดยใช้ปากไชจิกพืชน้ำ จับกินสัตว์น้ำชนิดต่าง ๆ ตามผิวน้ำ หรืออาจจะดำลงไปจับใต้น้ำ ส่วนใหญ่ทำรังตามริมน้ำด้วยพืชน้ำ บางชนิดทำรังในโพรงไม้หรือซอกกำแพง  และมีพฤติกรรมจับคู่อยู่เพียงตัวเดียวไปตลอด จะเปลี่ยนคู่ก็ต่อเมื่อคู่นั้นได้ตายลง มักอาศัยอยู่รวมกันเป็นฝูง สามารถบินได้ และบินได้ในระยะไกล ๆ  หลายชนิดเป็นนกอพยพที่จะอพยพกันเป็นฝูงตามฤดูกาล โดยมากจะเป็นไปในฤดูหนาวที่อุณหภูมิลดต่ำลง มักจะบินอพยพจากซีกโลกทางเหนือลงสู่ซีกโลกทางใต้ ซึ่งอุณหภูมิอุ่นกว่า จากนั้นเมื่อถึงฤดูร้อนก็จะอพยพกลับไป และแพร่พันธุ์วางไข่
โดยนกที่อยู่ในวงศ์นี้ เป็นนกที่มนุษย์รู้จักกันเป็นอย่างดี คือ เป็ด, หงส์ และห่าน ชนิดต่าง ๆ ด้วยว่าเลี้ยงกันเป็นสัตว์เลี้ยงเพื่อความเพลิดเพลินและบริโภคเนื้อและไข่เป็นอาหาร
สามารถแบ่งออกได้เป็นราว 146 ชนิด ใน 40 สกุล จึงสามารถแบ่งออกเป็นวงศ์ย่อย ๆ ได้อีก 5 วงศ์ (ดูในตาราง) โดยที่พบในประเทศไทยราว 25 ชนิด เช่น เป็ดก่า (Asarcornis scutulata), เป็ดแดง (Dendrocygna javanica), เป็ดคับแค (Nettapus coromandelianus) และเป็ดหงส์ (Sarkidiornis melanotos) เป็นต้น

**ดูเพิ่ม**
 นกเป็ดผี

**อ้างอิง**

**แหล่งข้อมูลอื่น**
หมวดหมู่:นกแบ่งตามวงศ์
หมวดหมู่:วงศ์นกเป็ดน้ำ
หงส์ขาวคอดำ

Cygnus melancoryphus
หงส์ขาวคอดำ หรือ หงส์คอดำ (Black-necked swan; Cygnus melancoryphus) เป็นสัตว์ปีกจำพวกหงส์ชนิดหนึ่ง อยู่ในวงศ์นกเป็ดน้ำ (Anatidae)
หงส์ขาวคอดำ มีรูปร่างลักษณะคล้ายกับหงส์ชนิดอื่นทั่วไป แต่มีลักษณะเด่น คือ มีขนตามลำตัวสีขาวล้วนทั้งตัว เว้นแต่ส่วนลำคอขึ้นไปที่เป็นสีดำล้วน จนดูคล้ายกับเป็นลูกผสมระหว่างหงส์ขาวกับหงส์ดำ มีจะงอยปากสีเทาอมชมพูและมีปุ่มสีแดงสดที่ฐานของปาก ขณะที่ส่วนใบหน้ามีลายเส้นเล็ก ๆ สีขาวพาดผ่านตา
มีถิ่นกระจายพันธุ์ในทวีปอเมริกาใต้ โดยตัวผู้เมื่อโตเต็มที่มีน้ำหนักประมาณ 6-7 กิโลกรัม ขณะที่ตัวเมียจะมีน้ำหนักประมาณ 4-5 กิโลกรัม อายุขัยโดยเฉลี่ย 10 ปี และจะเข้าสู่วัยเจริญพันธุ์เมื่ออายุได้ 1.5-2 ปี วางไข่ครั้งละประมาณ 5-6 ฟอง ทำรังโดยการเอากิ่งไม้หรือเศษใบไม้หรือฟางมาปูพื้น โดยลักษณะการทำรังจะเป็นไปอย่างมีระเบียบและอ่อนช้อยกว่านกชนิดอื่น ๆ ในวงศ์เดียวกันมาก ระยะเวลาฟักไข่ประมาณ 30-33 วัน โดยจะผสมพันธุ์และวางไข่ในช่วงที่มีอุณหภูมิค่อนข้างเย็น เช่น ฤดูหนาวหรือฤดูฝน ทั้งตัวผู้และตัวเมียจะช่วยกันฟักไข่และเลี้ยงดูลูกอ่อน ซึ่งในช่วงนี้ จะมีนิสัยดุร้ายมาก เพราะต้องปกป้องลูกอ่อน ลูกที่เกิดมาใหม่ ขนจะยังไม่เป็นสีช่วงลำคอเหมือนตัวโต และจะยังบินไม่ได้
หากินตามแหล่งน้ำทั่วไป โดยกินได้ทั้งพืชน้ำและสัตว์น้ำชนิดต่าง ๆ  เหมือนหงส์ชนิดอื่น ๆ และจับคู่เพียงตัวเดียวตลอดทั้งชีวิต
หงส์ขาวคอดำ ในปัจจุบัน ได้รับความนิยมในการเป็นสัตว์เลี้ยงสวยงาม โดยเฉพาะผู้มีฐานะ เนื่องจากมีราคาซื้อขายที่แพงมาก อีกทั้งต้องใช้สถานที่ค่อนข้างกว้างขวางในการเลี้ยง ซึ่งสายพันธุ์ของหงส์ขาวคอดำที่เป็นสัตว์เลี้ยงในปัจจุบันนั้น มาจากนักเพาะพันธุ์สัตว์ของประเทศเนเธอร์แลนด์

**อ้างอิง**

**แหล่งข้อมูลอื่น**
หมวดหมู่:หงส์
หมวดหมู่:สัตว์ที่พบในทวีปอเมริกาใต้
หมวดหมู่:นกที่เป็นสัตว์เลี้ยง
เป็ดก่า

เป็ดก่า (White-winged duck, White-winged wood duck; Asarcornis scutulata) เป็นสัตว์ปีกชนิดหนึ่ง จำพวกเป็ด อยู่ในวงศ์นกเป็ดน้ำ (Anatidae) จัดเป็นเพียงชนิดเดียวเท่านั้นที่อยู่ในสกุล Asarcornis 
จัดเป็นเป็ดขนาดใหญ่ชนิดหนึ่ง มีลักษณะเด่นคือ หัวและลำคอตอนบนสีขาว มีจุดกระดำกระด่างสีดำ โดยทั่วไปสีของลำตัวจะเป็นสีน้ำตาลเหลือบเขียว มีขนเป็นปื้นขาวตรงหัวไหล่เป็นลักษณะเด่น มีรูปร่างเทอะทะ ปีกกว้าง ขาสั้น เพศผู้มีม่านตาสีสดใสเป็นสีเหลืองส้ม ในขณะที่เพศเมียมีม่านตาสีน้ำตาลเข้ม  จะงอยปากสีเหลืองเข้มหรือสีส้ม มีประดำเป็นหย่อม ๆ เพศผู้ในฤดูผสมพันธุ์โคนปากจะพองโต เพศผู้มีขนาดใหญ่กว่าเพศเมีย น้ำหนักโดยเฉลี่ยเพศผู้ประมาณ 2,945-3,855 กรัม ขณะที่เพศเมีย 1,925-3,050 กรัม
พบกระจายพันธุ์ตั้งแต่ประเทศอินเดีย, บังกลาเทศ, เนปาล, พม่า, ไทย จนถึงหลาย ๆ ประเทศในภูมิภาคเอเชียตะวันออกเฉียงใต้ สำหรับในประเทศไทยถือเป็นนกในวงศ์ Anatidae ชนิดที่มีขนาดใหญ่ที่สุด 
เป็ดก่า มีอุปนิสัยแปลกไปจากนกชนิดอื่นในวงศ์เดียวกัน โดยมักจะอาศัยอยู่ในป่าดิบทึบ และพบได้จนถึงในพื้นที่ ๆ มีความสูงถึง 5,000 ฟุตจากระดับน้ำทะเล ออกหากินในเวลากลางคืนและกลับสู่ถิ่นที่อยู่ในเวลารุ่งเช้า โดยมักจะจับกิ่งไม้สูง ๆ ใช้เป็นที่หลับนอน มักจับคู่เป็นกลุ่มเล็ก ๆ 5-6 ตัวในแหล่งน้ำที่สงบ ปราศจากการรบกวน แม้จะมีรูปร่างเทอะทะแต่ก็สามารถบินได้ดี และบินหลบหลีกต้นไม้ต่าง ๆ ในป่าดิบได้เป็นอย่างดี
ในฤดูผสมพันธุ์ เป็ดก่าจะส่งเสียงร้องขณะบิน  การจับคู่ผสมพันธุ์อาจเป็นในรูปแบบผัวเดียวเมียเดียว  แต่ยังไม่เป็นที่ยืนยัน วางไข่ครั้งละ 6-13 ฟอง สีของไข่เป็นสีเหลืองอมเขียว มักทำรังตามโพรง เพศเมียเท่านั้นที่กกฟักไข่ ระยะเวลาฟักประมาณ 33-35 วัน ขณะฟักไข่หรือเลี้ยงลูกอ่อนเพศผู้จะอยู่พัวพันเพียงห่าง ๆ เท่านั้น
เป็ดก่า ถือเป็นเป็ดป่าที่หายากและเพาะขยายพันธุ์ได้ยากชนิดหนึ่ง มีการขยายพันธุ์ได้ด้วยฝีมือมนุษย์เพื่อการอนุรักษ์ ได้แค่ไม่กี่ครั้ง และถือเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 
เป็ดก่า จัดแสดง ณ สวนสัตว์นครราชสีมา ในปี พ.ศ.2562

**อ้างอิง**

**แหล่งข้อมูลอื่น**
 ข้อมูลภาษาอังกฤษ 
หมวดหมู่:วงศ์ย่อยนกเป็ดน้ำ
หมวดหมู่:นกที่พบในประเทศไทย
หมวดหมู่:สัตว์ที่พบในประเทศไทย
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศพม่า
หมวดหมู่:สัตว์ป่าคุ้มครอง
หมวดหมู่:นกในประเทศอินเดีย
หมวดหมู่:นกที่พบในประเทศอินโดนีเซีย
เป็ดแมลลาร์ด

ไข่ของ Anas platyrhynchos
เป็ดแมลลาร์ด หรือ เป็ดหัวเขียว (mallard, wild duck; Anas platyrhynchos) เป็นสัตว์ปีกจำพวกเป็ดชนิดหนึ่ง อยู่ในวงศ์นกเป็ดน้ำ (Anatidae)
เป็ดแมลลาร์ดมีลักษณะเหมือนเป็ดทั่วไป แต่มีลักษณะเด่น คือ ตัวผู้บริเวณหัวและคอสีเขียวเข้ม มีแถบสีขาวรอบคอ อกสีน้ำตาลแกมน้ำตาลแดงเข้ม ลำตัวด้านบนสีเทาแกมน้ำตาลอ่อน ตะโพกและขนคลุมโคนขนหางด้านบนเป็นสีดำ ขนหางสีออกขาว ท้องมีสีจางกว่าลำตัวด้านบน ปากสีเหลืองแกมเขียว ขาสีส้ม ขาของตัวเมียเป็นลายสีน้ำตาล มีแถบคาดตาสีดำ ปีกมีแววขนปีกสีน้ำเงิน ปากสีออกน้ำตาลมักมีขอบสีเหลืองหรือสีส้ม ขนหางสีจางกว่าขนคลุมโคนขนหางด้านบน กินทั้งได้พืชและสัตว์
มีความยาวเมื่อโตเต็มที่จากปลายปากถึงปลายหางประมาณ 50-60 เซนติเมตร
มีการกระจายพันธุ์ค่อนข้างกว้าง ตั้งแต่ทวีปอเมริกาเหนือ, ยุโรป, ตอนเหนือของทวีปแอฟริกา และทวีปเอเชีย ส่วนในนิวซีแลนด์และออสเตรเลีย มีผู้นำเข้าไปเผยแพร่จากประเทศอังกฤษ ส่วนในประเทศไทยถือเป็นนกอพยพ แต่ก็ถือว่ายังกระจายพันธุ์เล็กน้อย และไม่พบรายงานการวางไข่ของเป็ดชนิดนี้  มีพฤติกรรมชอบอยู่รวมกันเป็นฝูง มีจำนวนสมาชิกประมาณ 50-60 ตัว ตามแหล่งน้ำทั่วไป และอาจจะรวมฝูงเข้ากับนกชนิดอื่นในวงศ์เดียวกัน  หากินในเวลากลางคืน ส่วนในเวลากลางวันจะว่ายน้ำพักผ่อนในแหล่งน้ำตื้น อาจกินสัตว์น้ำชนิดต่าง ๆ เข้าไปด้วย มีนิสัยตื่นตกใจง่าย มีความตื่นตัวระแวดระวังภัยสูง สามารถบินขึ้นจากน้ำได้อย่างรวดเร็ว
เป็ดแมลลาร์ด ถือเป็นต้นสายพันธุ์ของเป็ดที่เลี้ยงกันในเชิงพาณิชย์อย่างในปัจจุบันนี้ และมีบางส่วนเลี้ยงเป็นสัตว์เลี้ยงสวยงาม และถือเป็นสัตว์ป่าคุ้มครองในประเทศไทย ตามพระราชบัญญัติสงวนและคุ้มครองสัตว์ป่า พุทธศักราช 2535

**อ้างอิง**

**แหล่งข้อมูลอื่น**
หมวดหมู่:วงศ์ย่อยนกเป็ดน้ำ
หมวดหมู่:สัตว์ป่าคุ้มครอง
หมวดหมู่:นกที่เป็นสัตว์เลี้ยง
หมวดหมู่:นกที่พบในประเทศไทย
หมวดหมู่:สัตว์ที่พบในทวีปเอเชีย‎
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศออสเตรเลีย‎
หมวดหมู่:สัตว์ที่พบในทวีปแอฟริกา‎
หมวดหมู่:สัตว์ที่พบในทวีปยุโรป‎
หมวดหมู่:สัตว์ที่พบในทวีปอเมริกาเหนือ
ปิญญาตา

ปิญญาตา
ปิญญาตา (piñata) เป็นภาชนะที่ทำจากกระดาษอัด ภาชนะเครื่องปั้นดินเผา หรือผ้า และตกแต่งพร้อมยัดไส้ด้วยของเล่นหรือลูกอม แล้วถูกตีให้แตกเพื่อเป็นส่วนหนึ่งของพิธีเฉลิมฉลอง ปิญญาตามักจะมีความเกี่ยวข้องมากที่สุดกับประเทศเม็กซิโก  ความคิดเกี่ยวกับการทำลายภาชนะที่เต็มไปด้วยขนมลูกอมมาถึงยุโรปในคริสต์ศตวรรษที่ 14 ซึ่งชื่อภาษาอิตาลี "Pignatta" ได้ถูกเรียกเป็นครั้งแรก จากนั้นสเปนนำประเพณียุโรปไปยังเม็กซิโกแม้จะมีประเพณีที่คล้ายกันในมีโซอเมริกาก็ตาม ชาวอัซเตกมีประเพณีที่คล้ายคลึงกันเพื่อเป็นการให้เกียรติกับวันเกิดของเทพเจ้า Huitzilopochtli ในช่วงกลางเดือนธันวาคม ตามบันทึกในท้องถิ่น ประเพณีการตีปิญญาตาของเม็กซิโกเริ่มต้นขึ้นในเมือง Acolman ทางตอนเหนือของกรุงเม็กซิโก ซึ่งปิญญาตาได้ถูกนำมาใช้เพื่อคำถามและคำตอบที่ใช้ในการสอนถึงหลักการของศาสนาคริสต์พร้อมกับเป็นการทำพิธีให้กับเทพเจ้า Huitzilopochtli อีกด้วย ทุกวันนี้ปิญญาตายังคงเป็นส่วนหนึ่งของวัฒนธรรมเม็กซิกันและวัฒนธรรมของประเทศอื่น ๆ ในลาตินอเมริการวมไปถึงสหรัฐอเมริกาด้วย แต่ส่วนมากความสำคัญทางศาสนาของปิญญาตาได้หายไปจากครั้งโบราณกาลแล้ว
thumbnail
หมวดหมู่:วัฒนธรรมเม็กซิโก
อากาปุลโก

อากาปุลโก (Acapulco) หรือที่รู้จักกันอย่างเป็นทางการในชื่อ อากาปุลโกเดคัวเรซ (Acapulco de Juárez) เป็นเมือง เทศบาล และท่าเรือที่สำคัญในรัฐเกร์เรโร บนชายฝั่งมหาสมุทรแปซิฟิกของประเทศเม็กซิโก อยู่ห่างออกไป 300 กิโลเมตรทางทิศตะวันตกเฉียงใต้จากกรุงเม็กซิโกซิตี อากาปุลโกตั้งอยู่บนอ่าวลึกทรงครึ่งวงกลมและได้เป็นท่าเรือตั้งแต่ยุคอาณานิคมในช่วงต้นของประวัติศาสตร์ของเม็กซิโก เป็นท่าเรือสำหรับการขนส่งและล่องเรือระหว่างปานามากับแซนแฟรนซิสโก รัฐแคลิฟอร์เนีย สหรัฐอเมริกา อากาปุลโกเป็นเมืองที่ใหญ่ที่สุดในรัฐ ซึ่งมีขนาดใหญ่กว่าเมืองหลวงของรัฐที่ชื่อชิลปันซิงโกเสียอีก อากาปุลโกยังเป็นเมืองชายหาดและรีสอร์ตที่ใหญ่ที่สุดของเม็กซิโกอีกด้วย
เมืองนี้เป็นที่รู้จักกันดีในฐานะหนึ่งในรีสอร์ตชายหาดที่เก่าแก่และมีชื่อเสียงมากที่สุดของเม็กซิโก ซึ่งเริ่มมีความโดดเด่นในช่วงทศวรรษ 1950 ในฐานะสถานที่พักผ่อนยอดนิยมสำหรับดาราฮอลลีวูดและมหาเศรษฐี อากาปุลโกยังคงเป็นที่ที่มีชื่อเสียงในเรื่องสถานบันเทิงยามค่ำคืนและยังคงดึงดูดนักท่องเที่ยวจำนวนมาก ถึงแม้ว่าส่วนใหญ่ในขณะนี้เป็นนักท่องเที่ยวที่มาจากเม็กซิโกเอง บริเวณรีสอร์ตแบ่งออกเป็นสองส่วน ตอนเหนือของอ่าวเป็นพื้นที่ "ดั้งเดิม" ที่มีชื่อเสียงในกลางศตวรรษที่ 20 และตอนใต้เต็มไปด้วยโรงแรมหรูหราสูงใหญ่แห่งใหม่ที่เพิ่มขึ้นในภายหลัง 
ชื่อ "อากาปุลโก" มาจากคำในภาษานาอวตล์ (Nahuatl) ว่า Aca-Pol-co หมายถึง "ที่ต้นกก/ต้นอ้อถูกทำลายหรือล้างออกไป"  ชื่อ "de Juárez" ถูกเพิ่มขึ้นเป็นชื่ออย่างเป็นทางการในปี 1885 เพื่อเป็นเกียรติกับเบนีโต คัวเรซ (Benito Juárez) อดีตประธานาธิบดีของเม็กซิโก ตราประทับของเมืองจะแสดงให้เห็นต้นกกหรืออ้อที่ถูกหัก

**อ้างอิง**
หมวดหมู่:เมืองในประเทศเม็กซิโก
หมวดหมู่:รัฐเกร์เรโร
Euryplatea nanaknihali

Euryplatea nanaknihali  เป็นแมลงวันชนิดหนึ่งที่เพิ่งได้รับการค้นพบใน พ.ศ. 2555 ที่อุทยานแห่งชาติแก่งกระจาน จังหวัดเพชรบุรี โดยมีขนาดเพียง 0.4 มิลลิเมตร และได้รับการระบุว่าเป็นแมลงวันที่มีขนาดเล็กที่สุดในโลก ซึ่งมีขนาดเล็กกว่าแมลงวันทั่วไปประมาณ 15 เท่า หรือเล็กกว่าเมล็ดข้าวเปลือก 5 เท่า ซึ่งไม่สามารถมองเห็นได้ด้วยตาเปล่า หากแต่สามารถเห็นได้โดยใช้กล้องจุลทรรศน์ และมีลักษณะเป็นแมลงปรสิต
ไฟล์:Crematogaster-rogenhoferi-rock.jpg|thumb|left|มด Crematogaster อาจเป็นรังของ E. nanaknihali|alt=ฝูงมดบนก้อนหิน
ไฟล์:Kaeng Krachan.jpg|thumb|E. nanaknihali ถูกค้นพบครั้งแรกในประเทศไทยที่ อุทยานแห่งชาติแก่งกระจาน|alt=อุทยานแห่งชาติแก่งกระจาน

**อ้างอิง**

**หนังสืออ่านเพิ่ม**
 Brian V. Brown: Small Size No Protection for Acrobat Ants: World’s Smallest Fly Is a Parasitic Phorid (Diptera: Phoridae). In: Annals of the Entomological Society of America 105 (4), 2012. 10.1603/an12011, S. 550–554.

**แหล่งข้อมูลอื่น**
  World’s smallest fly discovered in Thailand -  Ruồi nhỏ nhất thế giới 
หมวดหมู่:แมลงวัน
หมวดหมู่:สัตว์ที่พบในประเทศไทย
แม่แบบ:เหตุการณ์ปัจจุบัน/2555 กรกฎาคม 4

* นายพิมล ธรรมพิทักษ์พงษ์ หัวหน้าคณะโฆษกศาลรัฐธรรมนูญ เปิดเผยผลการวินิจฉัยเกี่ยวกับประมวลรัษฎากรทั้งสองมาตราว่ามีปัญหาความขัดแย้งกับรัฐธรรมนูญ พ.ศ.2550  (ข่าวสดออนไลน์)- นักวิทยาศาสตร์จาก CERN ประกาศผลการทดลองโดย LHC ซึ่งเชื่อว่าอนุภาคที่ตรวจพบน่าจะเป็นอนุภาคฮิกส์  (BBC)
}
ภาษาศาสตร์โอลิมปิกระหว่างประเทศ

ภาษาศาสตร์โอลิมปิกระหว่างประเทศ (International Linguistics Olympiad: IOL) เป็นสาขาหนึ่งของโอลิมปิกวิชาการของนักเรียนในระดับมัธยมศึกษา ผู้เข้าแข่งขันจะต้องใช้รู้ทางด้านภาษาศาสตร์วรรณนา ภาษาศาสตร์ทฤษฎี และภาษาศาสตร์คอมพิวเตอร์เพื่อตอบโจทย์ โดยที่ความรู้ทางภาษาใดภาษาหนึ่งของผู้เข้าแข่งขันไม่ได้ช่วยให้มีข้อได้เปรียบในการตอบโจทย์ที่เกี่ยวกับภาษาที่ตนรู้เท่าใดนัก

**รูปแบบการแข่งขัน**
รูปแบบการแข่งขันของภาษาศาสตร์โอลิมปิกแตกต่างจากโอลิมปิกวิชาการแขนงอื่น ๆ เนื่องจากจะแบ่งการแข่งขันออกเป็น 2 ส่วน ได้แก่ การแข่งขันประเภทบุคคลและประเภททีม การแข่งขันประเภทบุคคลประกอบด้วยโจทย์ 5 ข้อ และมีเวลาในการแข่งขัน 6 ชั่วโมง โดยโจทย์ครอบคลุมเนื้อหาของสาขาหลักของภาษาศาสตร์วรรณนา ภาษาศาสตร์ทฤษฎี และภาษาศาสตร์คอมพิวเตอร์ เช่น สัทศาสตร์ วิทยาหน่วยคำ วากยสัมพันธ์ อรรถศาสตร์ และภาษาศาสตร์สังคม เป็นต้น
การแข่งขันประเภททีมประกอบด้วยโจทย์ที่มีความยากและใช้เวลามาก 1 ข้อ ตั้งแต่การแข่งขั้นภาษาศาสตร์โอลิมปิกระหว่างประเทศครั้งที่ 2 ซึ่งในแต่ละทีมประกอบด้วยนักเรียนทั้งหมด 4 คน และมีเวลาในการแก้โจทย์ 3 ถึง 4 ชั่วโมง

**ประเทศไทยในการแข่งขันภาษาศาสตร์โอลิมปิกระหว่างประเทศ**
ประเทศไทยได้เริ่มส่งนักเรียนผู้แทนประเทศเข้าร่วมการแข่งขันภาษาศาสตร์โอลิมปิกระหว่างประเทศครั้งแรกขึ้นในปี พ.ศ. 2565 ณ เมืองแคสเซิลทาวน์ ไอล์ออฟแมน โดยมีการคัดเลือกผ่านการแข่งขันภาษาศาสตร์โอลิมปิกแห่งประเทศไทย (ภอท.) และการแข่งขันภาษาศาสตร์โอลิมปิกเอเชียแปซิฟิก โดยมีมูลนิธิส่งเสริมโอลิมปิกวิชาการ และพัฒนามาตรฐานวิทยาศาสตร์ศึกษา ในพระอุปถัมภ์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ (สอวน.) และภาควิชาภาษาศาสตร์ คณะอักษรศาสตร์ จุฬาลงกรณ์มหาวิทยาลัย เป็นผู้ดูแล

**สถานที่จัดการแข่งขัน**

**แหล่งข้อมูลอื่น**
  เว็บไซต์ทางการ
หมวดหมู่:โอลิมปิกวิชาการ
หมวดหมู่:ภาษาศาสตร์
มติ ตั้งพานิช

มติ ตั้งพานิช เป็นสถาปนิกชาวไทย และราชบัณฑิตทางด้านสถาปัตยกรรมศาสตร์ มีผลงานการออกแบบอาคารที่มีชื่อเสียงและเป็นที่รู้จักมากมาย

**ประวัติ**
มติเกิดเมื่อวันที่ 24 พฤศจิกายน พ.ศ. 2484 ในครอบครัวชาวไทยเชื้อสายจีน จบการศึกษาระดับปริญญาตรีจากคณะสถาปัตยกรรมศาสตร์ จุฬาลงกรณ์มหาวิทยาลัย และปริญญาโทด้านสถาปัตยศาสตร์ จากสถาบันเทคโนโลยีแมสซาชูเซตส์ (M.I.T.) สหรัฐ และหลักสูตรวิทยาลัยป้องกันราชอาณาจักรภาครัฐร่วมเอกชน (ปรอ.) รุ่นที่ 2
เคยทำงานเป็นสถาปนิกอยู่ที่สหรัฐอยู่พักหนึ่ง ก่อนจะกลับมาสู่ประเทศไทยในปี พ.ศ. 2516 ต่อมาเมื่อวันที่ 30 กรกฎาคม พ.ศ. 2517 ได้ก่อตั้งบริษัท ดีไซน์+ดีเวลลอป จำกัด มีผลงานต่าง ๆ มากมาย เช่น ออกแบบสถาบันวิจัยจุฬาภรณ์, ออกแบบท่าอากาศยานสุวรรณภูมิ, ออกแบบศูนย์กีฬาสำหรับการแข่งขันเอเชียนเกมส์ ครั้งที่ 13 ที่เมืองทองธานี ซึ่งต่อมากลายเป็นศูนย์แสดงสินค้าและการประชุม อิมแพ็ค รวมถึงการออกแบบศาลาว่าการกรุงเทพมหานคร 2 เป็นต้น
และดำรงตำแหน่งนายกสมาคมสถาปนิกสยามในพระบรมราชูปถัมภ์ 3 สมัยติดต่อกัน ก่อนที่จะลงรับสมัครเลือกตั้งเป็นผู้ว่าราชการกรุงเทพมหานคร เมื่อวันที่ 19 เมษายน พ.ศ. 2535 สังกัดพรรคความหวังใหม่ โดยมีนโยบายสำคัญ คือ การสร้างถนนวงแหวนแก้ปัญหาการจราจร แต่ไม่ได้รับการเลือกตั้ง 
จากนั้น ได้เป็นที่ปรึกษาของ พลเอก ชวลิต ยงใจยุทธ ในขณะดำรงตำแหน่งรัฐมนตรีว่าการกระทรวงมหาดไทยและนายกรัฐมนตรี
นายมติ เป็นผู้จุดประการความคิดเรื่องการสร้างศูนย์ราชการแห่งใหม่ ขึ้นที่จังหวัดฉะเชิงเทรา ซึ่งต่อมา แนวความคิดนี้ได้กลายมาเป็นที่มาของ ศูนย์ราชการเฉลิมพระเกียรติ 80 พรรษา 5 ธันวาคม 2550 หรือที่นิยมเรียกกันสั้น ๆ ว่า ศูนย์ราชการ แจ้งวัฒนะ ที่ถนนแจ้งวัฒนะ เขตหลักสี่ เช่นในปัจจุบัน
ต่อมานายมติเป็นคณะกรรมการตรวจสอบและติดตามประเมินผลราชการ ประจำกระทรวงยุติธรรม และเป็นนายกสภาสถาปนิก
ในวันที่ 21 พฤศจิกายน พ.ศ. 2553 ได้มีพระบรมราชโองการโปรดเกล้าฯ แต่งตั้งให้ นายมติ ตั้งพานิช เป็นราชบัณฑิต ประเภทวิชาสถาปัตยกรรมศิลป์ สาขาวิชาสถาปัตยกรรม สำนักศิลปกรรม ราชบัณฑิตยสภา
นายมติ ตั้งพานิช เสียชีวิตเมื่อวันที่ 1 มีนาคม พ.ศ. 2561 สิริอายุ 76 ปี

**ผลงานที่ออกแบบ**
 สถาบันวิจัยจุฬาภรณ์- ท่าอากาศยานสุวรรณภูมิ- ศูนย์แสดงสินค้าและการประชุม อิมแพ็ค เมืองทองธานี- ศาลาว่าการกรุงเทพมหานคร 2

**เครื่องราชอิสริยาภรณ์**

**อ้างอิง**
2561
หมวดหมู่:สถาปนิกชาวไทย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ราชบัณฑิต
หมวดหมู่:นักการเมืองไทย
หมวดหมู่:พรรคความหวังใหม่
หมวดหมู่:ชาวไทยเชื้อสายจีน
หมวดหมู่:ศิษย์เก่าจากสถาบันเทคโนโลยีแมสซาชูเซตส์
หมวดหมู่:ผู้ได้รับเครื่องราชอิสริยาภรณ์ บ.ช.
หมวดหมู่:ผู้ได้รับเครื่องราชอิสริยาภรณ์ บ.ม.
หมวดหมู่:ผู้ได้รับเหรียญ ร.ด.ม.(ศ)‎
เป็ดหงส์

เป็ดหงส์ (Knob-billed duck, Comb duck; Sarkidiornis melanotos) เป็นสัตว์ปีกจำพวกเป็ดชนิดหนึ่ง  อยู่ในวงศ์นกเป็ดน้ำ (Anatidae) จัดเป็นเพียงชนิดเดียวเท่านั้นที่อยู่ในสกุล Sarkidiornis 
จัดว่าเป็นเป็ดป่าขนาดใหญ่ชนิดหนึ่ง มีลำตัวประมาณ 76 เซนติเมตร มีจะงอยปากสีดำแถบบนปีกสีบรอนซ์สะดุดตา ตัวผู้มีส่วนหลังสีดำเหลือบสีเขียวแกมฟ้าและสีม่วง ส่วนหัวและลำคอสีขาว มีจุดประสีดำ แถบสีดำรอบด้านหลังคอพาดลงไปถึงด้านข้างของส่วนอก และอีกแถบหนึ่งพาดลงไปด้านข้างของส่วนหาง ขณะบินจะสังเกตเห็นแผ่นหลังส่วนล่างสีออกเทาชัดเจน ในฤดูผสมพันธุ์ตัวผู้มีปุ่มเนื้อที่โคนจะงอยปากด้านบนขยายใหญ่ขึ้นกว่าเดิมมาก จนเห็นได้ชัดเจน ขณะที่ตัวเมียมีขนาดเล็กกว่าและลำตัวสีทึมกว่า และไม่มีแถบสีดำสองแถบบนส่วนคอและที่ใกล้หาง ลูกอ่อนที่อายุน้อยลำตัวไม่ค่อยมีสีเหลือบและบริเวณแถบขาวมีสีคล้ำ
มีถิ่นแพร่กระจายพันธุ์กว้างขวางมาก ตั้งแต่ ปากีสถาน, อินเดีย, ศรีลังกา, บังกลาเทศ ไปทางทิศตะวันออกผ่านแคว้นอัสสัม, พม่า ถึงภูมิภาคเอเชียตะวันออกเฉียงใต้และจีนตอนตะวันตกเฉียงใต้ นอกจากนี้ยังพบในทวีปแอฟริกาและอเมริกาใต้อีกด้วย
มีพฤติกรรมมักอาศัยอยู่ในป่าดิบทึบ ชอบที่จะเกาะคอนไม้สูง ๆ อาศัยเป็นที่หลับนอน อาศัยอยู่รวมเป็นฝูง ซึ่งเป็นครอบครัวประมาณ 4-10 ตัว หากินโดยการไซ้กินหัวและยอดอ่อน ตลอดจนเมล็ดของพืชน้ำ, เมล็ดข้าว, แมลงน้ำ และอาจกินสัตว์น้ำอย่างกบ, เขียด และปลาได้ด้วย มีฤดูผสมพันธุ์อยู่ในราวเดือนกรกฎาคมจนถึงเดือนกันยายน ในประเทศอินเดียมีรายงานว่าพบทำรังในรังเก่าของนกแร้ง และในรูบนกำแพงป้อมเก่า ๆ และบนหน้าผาดิน วางไข่สีครีมจาง ๆ จำนวน 7-15 ฟอง
ในประเทศไทย ถือเป็นนกที่หาได้ยากมาก และใกล้สูญพันธุ์เนื่องจากสูญเสียที่อยู่ในธรรมชาติ และเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535

**อ้างอิง**

**แหล่งข้อมูลอื่น**
หมวดหมู่:สัตว์ป่าคุ้มครอง
หมวดหมู่:วงศ์นกเป็ดน้ำ
หมวดหมู่:นกที่พบในประเทศไทย
หมวดหมู่:สัตว์ที่พบในประเทศไทย
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศพม่า
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในทวีปแอฟริกา
หมวดหมู่:สัตว์ที่พบในทวีปอเมริกาใต้
หมวดหมู่:นกในประเทศอินเดีย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 จัดเป็น การเลือกตั้งทั่วไปในประเทศไทย ครั้งที่ 5 สืบเนื่องจากการที่มีการรัฐประหารขึ้นในวันที่ 8 พฤศจิกายน พ.ศ. 2490 และทางคณะรัฐประหารให้แต่งตั้งให้ นายควง อภัยวงศ์ หัวหน้าพรรคประชาธิปัตย์ ดำรงตำแหน่งนายกรัฐมนตรี
โดยการเลือกตั้งกำหนดมีขึ้นในวันพฤหัสบดีที่ 29 มกราคม พ.ศ. 2491 ตามบทบัญญัติในรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2490 ผลการเลือกตั้ง ปรากฏว่า พรรคประชาธิปัตย์ ได้รับคะแนนมากที่สุดเป็นลำดับที่หนึ่ง โดยได้ทั้งสิ้น 53 ที่นั่ง ได้แกนนำในการจัดตั้งรัฐบาล โดย นายควง ได้รับพระบรมราชโองการโปรดเกล้าฯให้ดำรงตำแหน่งนายกรัฐมนตรีเมื่อวันที่ 21 กุมภาพันธ์ ปีเดียวกัน นับเป็นการดำรงตำแหน่งนายกรัฐมนตรีเป็นครั้งที่ 4 และต่อมาก็ได้มีการโปรดเกล้าฯคณะรัฐมนตรี ขึ้นในวันที่ 25 กุมภาพันธ์ นับเป็นคณะรัฐมนตรีคณะที่ 20 มีจำนวนทั้งสิ้น 24 คน และต่อมา คณะรัฐมนตรีได้แถลงนโยบายต่อรัฐสภาในวันที่ 1 มีนาคม ถึงวันที่ 5 มีนาคม นับเป็นเวลาถึง 5 วัน นับว่ามากที่สุดเป็นประวัติการณ์
แต่การเลือกตั้งครั้งนี้ นับว่ามีผู้ออกมาใช้สิทธิเลือกตั้งน้อยที่สุดด้วย โดยคิดเป็นร้อยละ 26 เท่านั้น ซึ่งก่อนหน้านั้น ได้มีการแพร่ข่าวลือไปทั่ว โดยเฉพาะในพื้นที่กรุงเทพมหานครว่า จะมีการขว้างปาระเบิดใส่คูหาเลือกตั้ง อีกทั้งในพื้นที่ภาคใต้ นายบรรจง ศรีจรูญ สมาชิกพฤฒิสภา และประธานสันนิบาตไทยอิสลาม กล่าวว่า ชาวมุสลิมในจังหวัดชายแดนภาคใต้ตอนล่าง ได้แก่ ยะลา, สตูล, ปัตตานี และนราธิวาส ซึ่งมีจำนวนประมาณ 700,000 คน ได้คว่ำบาตรการเลือกตั้งครั้งนี้ เหตุเพราะไม่พอใจการทำงานของรัฐบาลที่ผ่านมา
ต่อมา ในวันที่ 6 เมษายน ปีเดียวกัน คณะรัฐประหารเมื่อวันที่ 8 พฤศจิกายน พ.ศ. 2490 ก็ได้ทำการบีบบังคับให้นายควง อภัยวงศ์ ลาออกจากตำแหน่ง โดยอ้างเหตุผลทางเศรษฐกิจว่ารัฐบาลไม่สามารถแก้ปัญหาได้ทันท่วงที และปลายเดือนเดียวกันนั้น ก็ได้มีมติให้ จอมพล ป. พิบูลสงคราม นายกรัฐมนตรีในช่วงสงครามโลกครั้งที่สอง ขึ้นดำรงตำแหน่งนายกรัฐมนตรีสืบแทน

**ผลการเลือกตั้ง**

**อ้างอิง**

**ดูเพิ่ม**
 สภาผู้แทนราษฎรไทย ชุดที่ 5
หมวดหมู่:การเลือกตั้งสมาชิกสภาผู้แทนราษฎรไทยเป็นการทั่วไป
หมวดหมู่:พ.ศ. 2491
หมวดหมู่:ประเทศไทยในปี พ.ศ. 2491
การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 นับเป็น การเลือกตั้งทั่วไปครั้งที่ 8 ของประเทศไทย เป็นการเลือกตั้งครั้งแรกหลังการรัฐประหารยึดอำนาจ จอมพลแปลก พิบูลสงคราม และ พลตำรวจเอกเผ่า ศรียานนท์ ผู้มีสิทธิเลือกตั้งครั้งนี้คือ 44.1%
โดยการเลือกตั้งครั้งนี้ เป็นไปตามบัญญัติรัฐธรรมนูญแห่งราชอาณาจักรสยาม พ.ศ. 2475 แก้ไขเพิ่มเติม พ.ศ. 2495 ซึ่งเป็นรัฐธรรมนูญที่ใช้กันในเวลานั้น โดยกำหนดให้มีขึ้นในวันที่ 15 ธันวาคม พ.ศ. 2500 ซึ่งผลการเลือกตั้ง ปรากฏว่า พรรคสหภูมิ เป็นพรรคที่ได้รับคะแนนมากที่สุด โดยได้จำนวนสมาชิกสภาผู้แทนราษฎร (ส.ส.) จำนวน 45 ที่นั่ง จากจำนวนเสียงทั้งหมดในสภาผู้แทนราษฎร 160 ที่นั่ง ขณะที่พรรคประชาธิปัตย์ ได้รับเลือกมาเป็นลำดับที่สอง ได้จำนวน 39 ที่นั่ง แต่ในพื้นที่กรุงเทพมหานคร ทั้งจังหวัดพระนครและจังหวัดธนบุรี อันเป็นเมืองหลวง ทางพรรคได้ใช้ผู้สมัครชุดเดิมจากการเลือกตั้งเมื่อครั้งที่แล้ว ซึ่งได้เพียง 2 ที่นั่ง ครั้งนี้ได้มากถึง 11 ที่นั่ง นับว่ามากที่สุด และทางพรรคชาติสังคม ที่ตั้งขึ้นมาโดยจอมพล สฤษดิ์ หัวหน้าคณะรัฐประหาร ก็ได้รับเลือกตั้งมาด้วยจำนวน 9 ที่นั่ง โดยภาพรวมการเลือกตั้งครั้งนี้มีผู้ออกมาใช้สิทธิคิดเป็นร้อยละ 30 ซึ่งถือว่าน้อยมาก แต่จอมพลสฤษดิ์ซึ่งขณะนั้นดำรงตำแหน่งผู้บัญชาการทหารบกและเป็นหัวหน้าพรรคชาติสังคมมีความกังวลว่าพรรคสหภูมิที่ตนเองให้การสนับสนุนจะไม่มีเสถียรภาพมากพอจึงตัดสินใจยุบพรรคสหภูมิและพรรคเสรีมนังคศิลาพร้อมกับดูด ส.ส. ประเภท 1 ซึ่งไม่สังกัดพรรคและ ส.ส. ประเภท 2 ซึ่งมาจากการแต่งตั้งเข้ามาอยู่ในพรรคชาติสังคม
การจัดตั้งรัฐบาล จอมพล สฤษดิ์ ได้แนะนำให้ พลโท ถนอม กิตติขจร รองหัวหน้าพรรคพรรคชาติสังคม ร่วมกับพรรคการเมืองอื่น ๆ จัดตั้งรัฐบาลขึ้นมา โดย พลโท ถนอม กิตติขจร ได้รับพระบรมราชโองการโปรดเกล้าฯ ให้ดำรงตำแหน่งนายกรัฐมนตรี เป็นครั้งแรก ในวันที่ 1 มกราคม พ.ศ. 2501 โดยมีบุคคลสำคัญบางคนที่ได้รับตำแหน่งในรัฐบาลชุดนี้ ได้แก่ พลโท ประภาส จารุเสถียร เป็นรองนายกรัฐมนตรี และรัฐมนตรีว่าการกระทรวงมหาดไทย และพระเจ้าวรวงศ์เธอ พระองค์เจ้าวรรณไวทยากร กรมหมื่นนราธิปพงศ์ประพันธ์ ดำรงตำแหน่งรัฐมนตรีว่าการกระทรวงการต่างประเทศ 
ขณะที่ทางพรรคประชาธิปัตย์ ได้ทำหน้าที่เป็นฝ่ายค้าน ต่อมาในวันที่ 20 ตุลาคม ปีเดียวกัน จอมพล สฤษดิ์ ก็ได้ทำการรัฐประหารอีกครั้ง โดยประกาศให้ยกเลิกพรรคการเมืองทั้งหมด, ยกเลิกรัฐธรรมนูญ และยกเลิกรัฐสภา พร้อมกับขึ้นดำรงตำแหน่งนายกรัฐมนตรีแทน 

**ผลการเลือกตั้ง**
ผลการเลือกตั้งสมาชิกสภาผู้แทนราษฎร ประเภทที่ 1

**อ้างอิง**

**ดูเพิ่ม**
 สภาผู้แทนราษฎรไทย ชุดที่ 9
หมวดหมู่:การเลือกตั้งสมาชิกสภาผู้แทนราษฎรไทยเป็นการทั่วไป
หมวดหมู่:การเลือกตั้งใน พ.ศ. 2500
หมวดหมู่:การเลือกตั้งในประเทศไทยในปี พ.ศ. 2500
อินฟันเต

อินฟันเต (infante) หรือ อิงฟังตึ (infante) ถ้าเป็นสตรีเรียกว่า อินฟันตา (infanta) หรือ อิงฟังตา (infanta) เป็นอิสริยยศของเจ้าในราชอาณาจักรต่าง ๆ ซึ่งเป็นประเทศสเปนและโปรตุเกสในปัจจุบัน เช่น ราชอาณาจักรอารากอน ราชอาณาจักรกัสติยา ราชอาณาจักรนาวาร์ และราชอาณาจักรเลออน อินฟันเตโดยสายพระโลหิตคือเจ้าชั้นลูกหลวง ที่ไม่ใช่รัชทายาท นอกจากนี้ยังใช้กับเจ้าชั้นหลานหลวงที่สืบสายพระโลหิตจากฝ่ายพระบิดาด้วย พระชายาของอินฟันเตก็ได้รับอิสริยยศ "อินฟันตา" โดยการเสกสมรส แต่สวามีของพระราชธิดาจะไม่ได้รับอิสริยยศ "อินฟันเต" เมื่อเสกสมรสอย่างกรณีพระชายา 
คำว่า príncipe (เจ้าชาย) และ princesa (เจ้าหญิง) ในสเปนและโปรตุเกสจะใช้กับรัชทายาทและพระชายาในองค์รัชทายาทเท่านั้น เช่น เจ้าชายเฟลีเป เจ้าชายแห่งอัสตูเรียส และเจ้าหญิงเลตีเซีย เจ้าหญิงแห่งอัสตูเรียส พระชายา ส่วนพระราชโอรสธิดานอกจากนี้ถือเป็นอันฟันเต/อินฟันตาทั้งสิ้น 
คำว่า infante มีรากศัพท์มาจากคำในกลุ่มภาษาโรมานซ์ ซึ่งแปลว่า "ลูก" เมื่อใช้เป็นอิสริยยศจึงหมายถึงว่าเจ้าพระองค์นั้นเป็นพระราชบุตร อินฟันเต/อินฟันตาจึงมีหมายถึงเจ้าชาย/เจ้าหญิงในความหมายโดยทั่วไป

**อ้างอิง**
หมวดหมู่:บรรดาศักดิ์ในทวีปยุโรป
ประธานาธิบดีพม่า

ประธานาธิบดีพม่า หรือเรียกอย่างเป็นทางการว่า ประธานาธิบดีสาธารณรัฐแห่งสหภาพพม่า (MLCTS= nuing ngam tau samma.ta. ) เป็นประมุขแห่งรัฐและหัวหน้ารัฐบาลประเทศพม่า โดยมีประธานาธิบดีเป็นหัวหน้าคณะรัฐมนตรีพม่า ซึ่งเป็นฝ่ายบริหารของรัฐบาลพม่า

**รายนาม**

**ดูเพิ่ม**
 การเลือกตั้งในพม่า- นายกรัฐมนตรีพม่า

**อ้างอิง**

**แหล่งข้อมูลอื่น**
  เว็บไซต์ของประธานาธิบดีพม่า date=2021-04-19 
หมวดหมู่:การเมืองพม่า

หมวดหมู่:ประมุขแห่งรัฐพม่า
ว่านพระฉิม

ว่านพระฉิม (Nervilia aragoana) หรือ แผ่นดินเย็น, บัวสันโดษ เป็นพืชมีดอกในวงศ์กล้วยไม้ ใบบาง เกลี้ยง เป็นรูปหัวใจหรือเกือบกลม บางชนิดมีจุดประสีม่วงเป็นแถวกลางใบ ดอกช่อ ก้านตรง ดอกในช่ออยู่ห่างกัน พบกระจายพันธุ์ในเอเชียตะวันออกเฉียงใต้ หมู่เกาะในมหาสมุทรแปซิฟิก และ ออสเตรเลีย ออกดอกช่วงเดือนกุมภาพันธ์ถึงพฤษภาคม

**ชื่อท้องถิ่น**
 มาเลเซีย: Daun sa-helai sa-tahun, daun satu tahun (บนคาบสมุทร).- เวียดนาม: Chaan traau xanh, thanh thieen qufy, Ian cowf

**อ้างอิง**
 อบฉันท์ ไทยทอง, กล้วยไม้เมืองไทย, พิมพ์ครั้งที่ 13, กทม, บ้านและสวน, 2550. หน้า 67- Jones, David L. (2006). A Complete Guide to Native Orchids of Australia Including the Island Territories. Reed New Holland. Sydney, Auckland, London, Cape Town. ISBN 1-877069-12-4.

**แหล่งข้อมูลอื่น**
  Orchids.com.in-  The Internet Orchid Species Photo Encyclopedia-  GlobinMed
หมวดหมู่:สกุลแผ่นดินเย็น
Murashige and Skoog medium

อาหารสังเคราะห์ Murashige and Skoog (Murashige and Skoog mediumue ) หรือ (MSO หรือ  MS0 (MS-zero)) เป็นอาหารที่ใช้เลี้ยงเนื้อเยื่อพืชในการเพาะเลี้ยงเนื้อเยื่อ คิดค้นขึ้นโดย Toshio Murashige และ Folke K. Skoog ใน พ.ศ. 2505 ระหว่างการศึกษาเพื่อหาสารควบคุมการเจริญเติบโตของพืชชนิดใหม่ เป็นอาหารทั่วไปที่ใช้ในการเลี้ยงเนื้อเยื่อพืช 

**ส่วนผสม**

**ธาตุอาหารหลัก**
 Ammonium nitrate (NH4NO3) 1,650 mg/l- Calcium chloride (CaCl2 · 2H2O) 440 mg/l- Magnesium sulfate (MgSO4 · 7H2O) 370 mg/l- Potassium phosphate (KH2PO4) 170 mg/l- Potassium nitrate (KNO3) 1,900 mg/l

**ธาตุอาหารรอง**
 Boric acid (H3BO3) 6.2 mg/l- Cobalt chloride (CoCl2 · 6H2O) 0.025 mg/l- Cupric sulfate (CuSO4 · 5H2O) 0.025 mg/l- Ferrous sulfate (FeSO4 · 7H2O) 27.8 mg/l- Manganese sulfate (MnSO4 · 4H2O) 22.3 mg/l- Potassium iodide (KI) 0.83 mg/l- Sodium molybdate (Na2MoO4 · 2H2O) 0.25 mg/l- Zinc sulfate (ZnSO4·7H2O) 8.6 mg/l- Na2EDTA · 2H2O 37.2 mg/l

**สารอินทรีย์**
 i-Inositol 100 mg/l- Niacin 0.5 mg/l- Pyridoxine · HCl 0.5 mg/l- Thiamine · HCl 0.1 mg/l- IAA 1–30 mg/l- Kinetin 0.04–10 mg/l- Glycine (recrystallized) 2.0 mg/l- Edamine S 1.0 g/l- ซูโครส 20 g/l- วุ้น 10 g/l

**อ้างอิง**
 Murashige T and Skoog F (1962) A revised medium for rapid growth and bioassays with tobacco tissue cultures. Physiol Plant 15(3): 473-497.
หมวดหมู่:พฤกษศาสตร์
หมวดหมู่:การเพาะเลี้ยงเนื้อเยื่อพืช
มีเกลันเจโล อันโตนีโอนี

ไมเคิลแองเจลโล อันโตนิโอนีมีเกลันเจโล อันโตนีโอนี (Michelangelo Antonioni) (29 กันยายน 1912 – 30 กรกฎาคม 2007) ผู้กำกับภาพยนตร์, คนเขียนบทภาพยนตร์ ,นักตัดต่อภาพยนตร์ และนักเขียนเรื่องสั้นชาวอิตาลี เป็นที่รู้จักในวงการภาพยนตร์โลกจากไตรภาค ความแปลกแยกของผู้คนในโลกสมัยใหม่ (Alienation Trilogy) อันประกอบด้วย L'Avventura (1960), La Notte (1961), and Eclipse (1962) อันโตนิโอนี่ ได้ให้นิยามใหม่กับการเล่าเรื่องของภาพยนตร์ ซึ่งท้าทายขนบเดิมๆ ที่มีการสร้างอารมณ์ดราม่า ความสมจริง และการเล่าเรื่องแบบเป็นเหตุเป็นผล แต่งานของอันโตนิโอนี่ มักเต็มไปด้วย "เหตุการณ์ที่เป็นปริศนา ความลึกลับ และอารมณ์อันซับซ้อน" โดยหลีกเลี่ยงการแสดงแบบเป็นเหตุเป็นผล แต่จะเน้นความสำคัญไปที่ภาพและการจัดองค์ประกอบ มากกว่าการสร้างตัวละคร หรือการเล่าเรื่องราว ซึ่งภาพยนตร์ของเขา ได้ทำให้เกิดความเป็นไปได้ใหม่ๆ ขึ้นในวงการภาพยนตร์โลก
ตลอดชีวิตการทำงาน อันโตนิโอนี ได้รับรางวัลมากมาย เช่น รางวัลปาล์มทองคำ เทศกาลภาพยนตร์เมืองคานส์ จากภาพยนตร์เรื่อง Blowup, รางวัลสิงโตทองคำ เทศกาลภาพยนตร์นานาชาติเวนิส จากภาพยนตร์เรื่อง Red Desert,
รางวัลหมีทองคำ เทศกาลภาพยนตร์นานาชาติเบอร์ลิน จากภาพยนตร์เรื่อง La Notte เป็นต้น

**อ้างอิง**
2007
หมวดหมู่:ผู้กำกับภาพยนตร์ชาวอิตาลี
สถานีรถไฟโอโมเตะซันโด

สถานีรถไฟโอโมเตะซันโด (Omotesandō-eki) เป็นสถานีรถไฟของโตเกียวเมโทร (รถไฟใต้ดิน) ในย่านโอโมเตะซันโด กับถนนอาโอยามะ เขตมินาโตะ โตเกียว

**เส้นทาง**
 โตเกียวเมโทรสายชิโยดะ (C-04)- โตเกียวเมโทรสายกินซะ (G-02)- โตเกียวเมโทรสายฮันโซมง (Z-02)

**อ้างอิง**
หมวดหมู่:สิ่งก่อสร้างในเขตมินาโตะ (โตเกียว)
อิจิฮาระ (จังหวัดชิบะ)

อิจิฮาระ (Ichihara-shi) เป็นนครในจังหวัดชิบะ ประเทศญี่ปุ่น มีขนาดพื้นที่ 368.20 ตารางกิโลเมตร มีจำนวนประชากร ณ วันที่ 1 พฤษภาคม ค.ศ. 2024 ทั้งสิ้น 263,284 คน

**ภูมิศาสตร์**
อิจิฮาระตั้งอยู่ในคาบสมุทรโบโซทางฝั่งตะวันตก เป็นเทศบาลที่มีขนาดพื้นที่ใหญ่ที่สุดในจังหวัดชิบะ ทางใต้เป็นพื้นที่ภูเขาที่เชื่อมต่อกับแนวเนินเขาโบโซ ส่วนพื้นที่ทางเหนือที่ติดกับอ่าวโตเกียวเป็นพื้นที่ที่มีการพัฒนาทางอุตสาหกรรมสูง นครอิจิฮาระมีบทบาทเป็นเมืองบริวารของโตเกียวและนครชิบะ จะเห็นได้จากโครงการพัฒนาที่อยู่อาศัยที่มีอย่างหนาแน่น

**เทศบาลข้างเคียง**
 จังหวัดชิบะ
** นครชิบะ
** นครโมบาระ
** นครโซเดงาอูระ
** นครคิซาราซุ
** นครคิมิตสึ
** เมืองนางาระ
** เมืองโชนัง
** เมืองโอตากิ

**สถิติประชากร**
ตามข้อมูลสำมะโนประชากรของญี่ปุ่น ประชากรของอิจิฮาระมีแนวโน้มเริ่มที่จะคงที่ หลังจากเติบโตอย่างรวดเร็วมาหลายทศวรรษ
ทิวทัศน์นครอิจิฮาระ

**อ้างอิง**

**แหล่งข้อมูลอื่น**
  เว็บไซต์ทางการ ja
หมวดหมู่:นครในจังหวัดชิบะ
BYOD

Bring Your Own Device (BYOD) (แปลตามอักษร: "นำอุปกรณ์ของคุณมาเอง") อธิบายถึงแนวโน้มทางเทคโนโลยี ที่พนักงานนำอุปกรณ์พกพาของตัวเองมาที่ที่ทำงาน และใช้อุปกรณ์ดังกล่าวเพื่อใช้ทรัพยากรที่มีการควบคุมการเข้าถึงของบริษัท เช่น อีเมล ไฟล์เซิร์ฟเวอร์ และฐานข้อมูล
บางคนใช้คำว่า Bring Your Own Technology (BYOT) เนื่องจากมันมีความหมายกว้างกว่า ไม่จำกัดอยู่เฉพาะฮาร์ดแวร์เท่านั้น แต่ยังรวมไปถึงซอฟต์แวร์บนอุปกรณ์ด้วย (เช่น เว็บเบราว์เซอร์, โปรแกรมเล่นสื่อ, แอนตี้ไวรัส, โปรแกรมประมวลคำ)
BYOD มีความสำคัญมากขึ้นเรื่อย ๆ ในโลกธุรกิจที่ประมาณ 90% ของพนักงาน ใช้อุปกรณ์ของตัวเองอยู่แล้วในที่ทำงาน (แม้จะใช้อย่างจำกัดก็ตาม)
ส่วนใหญ่แล้ว ธุรกิจต่าง ๆ ไม่สามารถห้ามแนวโน้มดังกล่าวได้ บางคนเชื่อว่า BYOD อาจช่วยให้พนักงานมีผลิตภาพมากขึ้น
หากปล่อยไว้โดยไม่บริหารจัดการ วิธีปฏิบัติดังกล่าวอาจนำไปสู่การรั่วไหลของข้อมูล ตัวอย่างเช่น ถ้าพนักงานคนหนึ่งใช้สมาร์ตโฟนของเขาเพื่อเข้าถึงเครือข่ายของบริษัท และต่อมาทำโทรศัพท์ดังกล่าวหาย ข้อมูลที่เป็นความลับของบริษัทที่เก็บอยู่ในโทรศัพท์ดังกล่าว ก็อาจจะถูกอ่านได้โดยคนที่ไม่อาจไว้ใจได้
ประเด็นปัญหาที่ใหญ่ที่สุดประการหนึ่ง ซึ่งตัดสินใจได้ยากในการบริหารจัดการ BYOD ก็คือการติดตามและควบคุมการเข้าถึงเครือข่ายของบริษัทและเครือข่ายส่วนตัว

**ดูเพิ่ม**
 ความมั่นคงของอุปกรณ์พกพา

**อ้างอิง**
หมวดหมู่:โทรศัพท์มือถือ
หมวดหมู่:คอมพิวเตอร์เคลื่อนที่
หมวดหมู่:การจัดการอุปกรณ์พกพา
หมวดหมู่:Mobile telecommunication services
อูเมดะสกาย

อูเมดะสกาย
มุมมองจากด้านล่าง
อูเมดะสกาย (Umeda Sukai Biru) เป็นตึกระฟ้าในย่านอูเมดะ นครโอซากะ จังหวัดโอซากะ ประเทศญี่ปุ่น ออกแบบโดย ฮิโรชิ ฮาระ ดำเนินการก่อสร้างโดยทาเกนากะ แล้วเสร็จในปี 1993 มีความสูงทั้งสิ้น 40 ชั้น 173 เมตร เป็นอันดับที่ 12 ของนครโอซากะ ถือเป็นอาคารที่เป็นสัญลักษณ์สำคัญแห่งหนึ่งของนครโอซากะ

**ดูเพิ่ม**
 รายชื่ออาคารและสิ่งก่อสร้างที่สูงที่สุดในญี่ปุ่น

**อ้างอิง**

**แหล่งข้อมูลอื่น**
  อูเมดะสกาย , Sekisui House Umeda Operation Co.-  ชินอูเมดะซิตี้ date=2013-07-23 , Sekisui House Umeda Operation Co.-  Umeda Sky Building, ทาเกนากะ คอร์ปอเรชั่น-  อูเมดะสกาย, แจแปนไกด์
หมวดหมู่:สิ่งก่อสร้างในโอซากะ
หมวดหมู่:ตึกระฟ้าในประเทศญี่ปุ่น